*Tämä artikkeli kertoo koripalloilijasta. Taiteilijasta katso Petri Virtanen (taiteilija).*

**Petri Virtanen** (s. 18. syyskuuta 1980 Jyväskylä) on suomalainen kilpauransa päättänyt koripalloilija. Muun muassa Joensuun Katajaa edustaneen, takamiehenä pelanneen 183-senttisen Virtasen kasvattajaseura oli Säynätsalon Riento. Virtanen lukeutuu Korisliigan historian eniten syöttöjä, pelattuja otteluita ja onnistuneita kolmen pisteen heittoja saavuttaneiden pelaajien joukkoon.

Pelaajaura
----------

### Seurajoukkueet

Virtanen palkittiin Korisliigan vuoden pelaaja –tittelillä vuosina 2003 (BC Jyväskylän pelaajana) ja 2006 (Joensuun Katajassa). Hän pelasi Korisliigassa kaudella 2007–08 Lappeenrannan NMKY:ssä, jossa hän voitti kauden aikana Suomen Cupin sekä SM-pronssia. Virtanen pelasi myös 130 ottelua Suomen miesten maajoukkueessa.

Lappeenrannan NMKY:n riveissä Virtanen pelasi Eurocupia, ja hänet valittiin sarjan tähdistöotteluun.

Maaliskuussa 2012 Virtanen saavutti Suomen pääsarjassa 1 000 levypallon rajan. Tuohon ajankohtaan mennessä hän oli tehnyt pääsarjassa 5 853 pistettä, antanut 1 378 koriin johtanutta syöttöä (kaikkien aikojen tilaston kärkipaikka) ja saanut 532 riistoa.

Kaudella 2014–2015 Virtanen antoi helmikuussa historian ensimmäisenä pelaajana 1 700. koriin johtaneen syöttönsä runkosarjassa. Neljä päivää myöhemmin hän pelasi historian 13. pelaajana 500. runkosarjaottelunsa ja ylitti samassa ottelussa 7 000 tehdyn pisteen rajan.

Toukokuussa 2015 Virtanen ylitti 3 000 pelatun pudotuspeliminuutin rajapyykin. Kaudella 2014–2015 Virtanen voitti Katajassa sekä seuran että oman ensimmäisen miesten Suomen mestaruutensa. Kauden päätteeksi hänet valittiin toisen kerran Korisliigan parhaaksi kuudenneksi pelaajaksi. Kauden päätyttyä Virtanen teki Katajan kanssa vuoden jatkosopimuksen.

Maaliskuussa 2016 Virtanen ylitti Korisliigan historian toisena pelaajana 15 000 pelatun runkosarjaminuutin rajan. Viimeisinä kausinaan erilaisista vaivoista kärsinyt Virtanen ilmoitti maaliskuussa 2016 lopettavansa pelaajauransa kauden päätyttyä.

### Maajoukkue

Suomen maajoukkueessa Virtanen pelasi vuosina 2001–2011 130 ottelua 7,6 pisteen keskiarvolla. Hän kuului Suomen kokoonpanoon sen sijoituttua yhdeksänneksi vuoden 2011 EM-kilpailuissa.

Saavutukset
-----------

### Henkilökohtaiset palkinnot

* EuroChallengen tähdistöottelussa kaudella 2007–2008
* Korisliigan vuoden pelaaja 2003 ja 2006
* Korisliigan paras kuudes pelaaja 2013 ja 2015
* Korisliigan vuoden kehittynein pelaaja 1997
* Vuoden I-divisioonapelaaja 1999

### Joukkuesaavutukset

* EM-kilpailuissa yhdeksäs 2011
* Pohjoismaiden mestaruus 2011
* Suomen mestaruus 2015
	+ SM-hopeaa 2006, 2009, 2011, 2012 ja 2014
	+ SM-pronssia 2007, 2008 ja 2013
* Suomen cup 2007, 2010 ja 2011
* Viron cup 2003

Yksityiselämä
-------------

Pelaajauransa päättymisen jälkeen Virtanen jatkoi Katajan organisaatiossa juniorivalmentajana. Lisäksi hän valmentaa Suomen nuorisomaajoukkueissa.

Koripalloilija Tuukka Kotti on Virtasen pojan kummisetä.

Katso myös
----------

* Luettelo 5 000 pistettä saavuttaneista Korisliiga-pelaajista
* Luettelo 500 syöttöä saavuttaneista Korisliiga-pelaajista
* Luettelo 500 pallonriistoa saavuttaneista Korisliiga-pelaajista

Lähteet
-------

* Petri Virtanen Suomen Koripalloliitto
* Maajoukkuetilastot (Arkistoitu – Internet Archive) Suomen Koripalloliitto
* Taatila, Hippo: Tarinoita toisenlaisilta työkomennuksilta (Arkistoitu – Internet Archive) Koripalloelämää-blogi
* Petri Virtanen: "Olimme valmiita pelaamaan alusta asti" Suomen Koripalloliitto 26.2.2013.

### Viitteet

1. ↑
2. 1 2
3. ↑  FIBA Europe
4. ↑
5. ↑
6. ↑
7. 1 2
8. ↑
9. ↑
10. ↑
11. ↑   (Arkistoitu – Internet Archive)
12. ↑
13. ↑

Aiheesta muualla
----------------

* Virtasen saavutukset kansainvälisissä peleissä. Keskisuomalainen 3.4.2015

|  |  |  |
| --- | --- | --- |
| Edeltäjä:**Jukka ToijalaPasi Riihelä** | **Korisliigan vuoden pelaaja**2002–032005–06 | Seuraaja:**Pasi RiiheläSami Lehtoranta** |

|  |  |  |
| --- | --- | --- |
| Edeltäjä:**Carl LindblomVille Mäkäläinen** | **Korisliigan paras kuudes pelaaja**2012–20132014–2015 | Seuraaja:**Ville Mäkäläinen–** |

|  |  |  |
| --- | --- | --- |
| Edeltäjä:**Jyri Lehtonen** | **Korisliigan vuoden kehittynein pelaaja**1996–97 | Seuraaja:**Teemu Rannikko** |

|  |  |  |
| --- | --- | --- |
| Edeltäjä:**Mika Mikkola** | **Vuoden I-divisioonapelaaja**1998–1999 | Seuraaja:**Harri Riikonen** |

Suomen joukkue – Koripallon EM-kilpailut 2011
4 Koivisto |
5 Nikkilä |
6 Muurinen |
7 Huff |
8 Lee |
9 Mäkäläinen |
10 Kotti |
11 Koponen |
12 Salin |
13 Möttölä |
14 Virtanen |
15 Rannikko |
Valmentaja Dettmann